Tarzan & Jane

***Tarzan & Jane*** er en amerikansk animasjonsfilm fra 2002 produsert av Walt Disney Television Animation. Den er regissert av Victor Cook, Don Mackinnon og Steve Loter.

Filmen ble lansert i USA den 23. juli 2002; den ble utgitt på video uten å ha vært vist på kino først. Den er en oppfølger til animasjonsfilmen *[[Tarzan (film, 1999)|Tarzan]]* fra 1999, som Disney-konsernet også publiserte som TV-serien ''Tarzan''. I filmen fra 2002 er tre ikke-publiserte episoder fra TV-serien inkorporert. Handlingen i filmen fra 2002 finner sted ett år etter hendelsene i den første filmen.

## Handlingsreferat
Det har gått snart ett år siden Jane og Tarzan feiret bryllup, og Jane forsøker å finne på en passende gave til ektemannen sin. Hun får hjelp av Tarzans to bestevenner elefanten Tantor og gorillaen Terk. Men vennene er skeptiske til å arrangere noe stort selskap, fordi de husker en tidligere katastrofe som skjedde når tre av Janes venner kom for å redde henne, fordi de feilaktig trodde at Jane ble holdt fanget i jungelen. Jane arrangerer deretter en piknik i for de aller nærmeste vennene sine. Men Tarzan nekter å være med, etter at han trodde Jane var flau på grunn av hans ville oppførsel og usiviliserte livsstil. Pikniken blir avbrutt når to pantere, Nuru og Sheeta, angriper Jane og vennene hennes.

Venninnene blir tvunget til å flykte inn i de dypeste områdene av jungelen. De blir endelig reddet når Tarzan dukker opp. Når Jane sine venner reiser sin vei dagen etter, takker de henne for eventyret, og sier de håper å komme tilbake på besøk snart. Men Jane grubler fremdeles over hva slags gave hun burde skaffe til Tarzan for å feire bryllupet deres, spesielt smykker. Men Terk minner henne om en tidligere hendelse hvor Tarzan forsøkte å skaffe henne en diamant:

Tarzan hadde reist sammen med to andre menn, Johannes Niels og Merkus, til en nærliggende vulkan som også inneholdt en liten diamant-gruve. Men i gruven ble Tarzan umiddelbart forrådt av Johannes og Merkus, fordi de ønsket å beholde alle diamantene selv. Vulkanen fikk deretter et utbrudd med Tarzan, Jane og professor Porter fremdeles fanget der inne, og de klarte bare så vidt å unnslippe før lava-strømmen nådde dem. Johannes og Merkus ble arrestert kort tid etter dette, og ført tilbake til England. Jane går snart tom for ideer som kan passe for å feire bryllupsdagen deres.

## Rollelister
### Amerikansk versjon
* Tarzan – Michael T. Weiss
* Jane – Olivia d'Abo
* Terk – April Winchell
* Tantor – Jim Cummings
* Professor Porter – Jeff Bennett
* Eleanor – Nicollette Sheridan
* Hazel – Tara Strong
* Greenly – Grey DeLisle
* Kaptein Jerrold – Phil Proctor
* Robert Canler – Jeff Bennett
* Nigel Taylor – Alexis Denisof
* Renard Dumont – René Auberjonois
* Markus – Kevin Michael Richardson
* Nils – John O'Hurley

### Norsk versjon
* Tarzan – Ove Christian Owe
* Jane – Laila Goody
* Professor Porter – Per Skjølsvik
* Terk – Mari Maurstad
* Tantor – Stig Krogstad
* Eleanor – Unn Vibeke Hol
* Hazel – Birgitte Ø. Andresen
* Greenly – Katrine Blomstrand
* Canler – Per Frisch
* Taylor – Christoffer Staib
* Dumont – Per Frisch
* Markus – Rune Alstedt
* Nils – Hallvard Lydvo
* Kaptein Jerrold – Rune Alstedt

## Referanser


## Eksterne lenker
*